ΓΡΑΠΤΗ ΕΡΩΤΗΣΗ E-0285/01

υποβολή: Ioannis Marnos (PPE-DE) προς την Επιτροπή

(9 Φεβρουαρίου 2001)

Θέμα: Φορολογία των καυσίμων στην Ελλάδα

Σε ερώτησή μου προς την Επιτροπή (Ε-3423/00)(1), ο Επίτροπος κ. Μπόλκεσταϊν, απαντώντας εξ ονόματός της, στις 22-12-2000, είχε την καλοσύνη να με πληροφορήσει λεπτομερώς για την φορολογία που ισχύει για τα διάφοραγρά καύσιμα στην Ελλάδα, επιβεβαιώνοντας ότι σε ορισμένες περιπτώσεις (ιδίως σε ότι αφορά καύσιμα για βιομηχανική χρήση) επιβάλλεται από την ελληνική κυβέρνηση πολύψηλότερη φορολογία από την κατώτερη προβλεπόμενη από την Επιτροπή.

Συμπληρωματικά θα ήθελα να πληροφορηθώ πού βασίζει ο κ. Επίτροπος την άποψή του ότι ηψηλή αυτή φορολογία δεν μειώνει κατ' ανάγκην την ανταγωνιστικότητα των ελληνικών βιομηχανικών προϊόντων, αφού είναι πραγματικό γεγονός ότι η Ελλάδα έχει τη χειρότερη ανταγωνιστικότητα μεταξύ των 15 χωρών της Ένωσης.

Ο κ. Επίτροπος ορθώςπογραμμίζει, επίσης, ότι η ανταγωνιστικότητα έχει πολύπλοκο χαρακτήρα και αναφέρει ενδεικτικά πόσο βαρύνει σ' αυτήν και το ύψος των εισφορών κοινωνικής ασφάλισης. Μπορεί να με πληροφορήσει η Επιτροπή αν πράγματι το ύψος των εισφορών στην Ελλάδα είναι τοψηλότερο σε σύγκριση με αυτό των άλλων χωρών της Ε.Ε. (με ενδεικτικά στοιχεία για κάθε μια από τις 15 χώρες), ποιά άλλα στοιχεία συντελούν στη χαμηλή διεθνή ανταγωνιστικότητα των ελληνικών προϊόντων και τι θα έπρεπε να γίνει ώστε ναπάρξει δραστική βελτίωσή της; Τέλος, θα μπορούσε να με πληροφορήσει αν η ένταξη της Ελλάδος στην ΟΝΕ, με δεδομένη τη χαμηλή διεθνή ανταγωνιστικότητά της, θα έχει δυσμενείς επιπτώσεις και ποιές;

(1) ΕΕ C 174 E της 19.6.2001, σελ. 52.

Απάντηση του κ. Bolkestein εξ ονόματος της Επιτροπής

(9 Απριλίου 2001)

Στη δημοσίευση της Επιτροπής Διάρθρωση του φορολογικού συστήματος στην Ευρωπαϊκή Ένωση, έκδοση του 2000, οι εισφορές κοινωνικής ασφάλισης παρέχονται ως ποσοστό του ακαθάριστου εγχωρίου προϊόντος (ΑΕΠ) και των 15 κρατών μελών. Στο παράρτημα παρατίθενται τα στοιχεία των ετών 1997 και 2000, τα οποία διαβιβάζονται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.

Σύμφωνα με αυτά τα στοιχεία, σε σχέση με τα άλλα κράτη μέλη, η Ελλάδα δεν έχει το μεγαλύτερο ποσοστό.

Με εισφορές κοινωνικής ασφάλισης που αντιστοιχούν στο 10,8 % του ΑΕΠ το 1997, η Ελλάδα βρίσκεται κάτω του ευρωπαϊκού μέσου όρου που ανέρχεται σε 15 %.

Η διεθνής ανταγωνιστικότητα μιας μικρής ανοικτής οικονομίας όπως η Ελλάδα επηρεάζεται από πολλούς εσωτερικούς παράγοντες όπως: η γενικότερη μακροοικονομική κατάσταση της χώρας, οι συνθήκες που επικρατούν στις αγορές προϊόντων και εργασίας και τοφιστάμενο θεσμικό και κανονιστικό πλαίσιο το οποίο επηρεάζει το επιχειρησιακό περιβάλλον και, ειδικότερα, το διοικητικό βάρος για τις εταιρείες, την αποτελεσματικότητα της δημόσιας διοίκησης και το σύστημα φορολογίας των εταιρειών.

Κατά την πορεία προς την Οικονομική και Νομισματική Ένωση(ΟΝΕ), η Ελλάδα έχει πραγματοποιήσει αξιοσημείωτη πρόοδο όσον αφορά τη διόρθωση των μακροοικονομικών και δημοσιονομικών ανισορροπιών. Επίσης, κατά τα τελευταία έτη συντελέσθηκαν ορισμένες διαρθρωτικές μεταρρυθμίσεις με θετικές επιδράσεις στην οικονομία της χώρας. Η πρόσφατη απόφαση για την πώληση μετοχών πλειοψηφίας εν μέρει ιδιωτικοποιημένων κρατικών επιχειρήσεων είναι ενδεικτική της δέσμευσης που έχει αναλάβει η κυβέρνηση προς την κατεύθυνση της βελτίωσης των ανταγωνιστικών συνθηκών της αγοράς. Εξάλλου, ευρεία φορολογική μεταρρύθμιση βρίσκεται στο στάδιο προετοιμασίας ενώ λαμβάνονται μέτρα για την επανεξέταση των συνθηκών πρόσβασης σε ορισμένα επαγγέλματα του τομέα τωνπηρεσιών με στόχο την αύξηση του ανταγωνισμού. Ωστόσο, τα εναπομείναντα προβλήματα σε πολλούς τομείς και η ανάγκη προετοιμασίας για τις μελλοντικές προκλήσεις απαιτούν την εντατικοποίηση της προσπαθειών μεταρρύθμισης.

Στην αγορά εργασίας, το σχετικάψηλό ποσοστό ανεργίαςποδηλώνει ότι τα αποτελέσματα των μεταρρυθμίσεων που τέθηκαν μέχρι σήμερα σε εφαρμογή ήταν περιορισμένα και ότι συνεπώς απαιτείται μία περισσότερο ρηξικέλευθη στρατηγική, που θα λαμβάνειπόψη τις εναπομείνασες δυσκαμψίες και τον στόχο της κυβέρνησης να βελτιώσει δραστικά την κατάσταση απασχόλησης.

Στις αγορές των προϊόντων, προκειμένου να αυξηθεί το χαμηλό ακόμη επίπεδο παραγωγικότητας απαιτείται η συνέχιση των προσπαθειών βελτίωσης της λειτουργίας των αγορών, ενίσχυσης των ανταγωνιστικών συνθηκών των αγορών και προώθησης της ανάπτυξης μίας κοινωνίας βασισμένης στη γνώση.

Ως μέλος της ΟΝΕ από την 1η Ιανουαρίου 2001, η Ελλάδα δεν διαθέτει πλέον μέσα συναλλαγματικής και νομισματικής πολιτικής. Ωστόσο, οι οικονομικές επιχειρήσεις αναμένεται να ευνοηθούν από τη μείωση της νομισματικής και συναλλαγματικής αστάθειας και από τη μείωση των επιτοκίων που συνεπάγεται η ένταξη στη ζώνη του ευρώ. Συνεπώς, προκειμένου να αξιοποιηθούν πλήρως οι δυνατότητες που παρέχονται από τη συμμετοχή της χώρας στην ΟΝΕ, είναι σημαντικό να χρησιμοποιηθούν στο έπακρον ταπόλοιπα μέσα άσκησης οικονομικής πολιτικής, ήτοι, η κατάλληλη δημοσιονομική, εισοδηματική και διαρθρωτική πολιτική.